Mamiliarija

Mamiliarija (Mammillaria) – kaktusinių (Cactaceae) šeimos augalų gentis. Pavadinimas iš lotynų k. žodžio mammillae – speneliai. Būdingiausias požymis – areolės sandara. Areolė padalinta į dvi ryškiai besiskiriančias dalis, kurių viena yra gumburėlio viršuje, o kita prie jos pagrindo. Ta dalis, kuri yra gumburėlio viršuje, dažnai būna su dygliais, o prie pagrindo – be dyglių, tik su plaukeliais ir pumpurėliu, iš kurio išauga žiedai ir vaisiai.

Mamiliarijos – neaukšti kaktusai. Jų stiebai rutuliški arba ištęsti, kolonos formos, nuo 1 iki 40 cm aukščio ir 1-20 cm skersmens. Ant jų spirališkai išsidėstę kauburėliai. Stiebai pavieniai arba krūmiški.

Daugumos mamiliarijų tėvynė – Meksika, kai kurios rūšys auga JAV pietvakariuose, Kolumbijoje, Venesueloje, Gvatemaloje ir Hondūre.

Tai viena iš didžiausių kaktusinių šeimos genčių. Žinoma 171 rūšis:
 Baltagalvė mamiliarija (Mammillaria albilanata)
 Šeriuotoji mamiliarija (Mammillaria baumii)
 Gauruotoji mamiliarija (Mammillaria bocasana)
 Kabliuotoji mamiliarija (Mammillaria bombycina)
 Baltoji mamiliarija (Mammillaria candida)
 Atžalinė mamiliarija (Mammillaria capensis)
 Gelsvapūkė mamiliarija (Mammillaria carmenae)
 Kohilinė mamiliarija (Mammillaria coahuilensis)
 Kolumbinė mamiliarija (Mammillaria columbiana)
 Glaustoji mamiliarija (Mammillaria compresa)
 Kryžmelinė mamiliarija (Mammillaria crucigera)
 Deherto mamiliarija (Mammillaria deherdtiana)
 Tankiadyglė mamiliarija (Mammillaria densispina)
 Poradyglė mamiliarija (Mammillaria dixanthocentron)
 Smulkioji mamiliarija (Mammillaria duwei)
 Pailgoji mamiliarija (Mammillaria elongata)
 Retadyglė mamiliarija (Mammillaria fittkauni)
 Skruzdėlinė mamiliarija (Mammillaria formosa)
 Dvyninė mamiliarija, arba dvyndyglė mamiliarija (Mammillaria geminispina)
 Glaso mamiliarija (Mammillaria glassii)
 Rausvoji mamiliarija (Mammillaria glochidiata)
 Gruzono mamiliarija (Mammillaria grusonii)
 Stambiažiedė mamiliarija (Mammillaria guelzowiana)
 Balzganoji mamiliarija (Mammillaria haageana)
 Pieninė mamiliarija (Mammillaria hahniana)
 Vorinė mamiliarija (Mammillaria hernandezii)
 Galvinė mamiliarija (Mammillaria herrerae)
 Žemoji mamiliarija (Mammillaria heyderi)
 Stikladyglė mamiliarija (Mammillaria huitzilopochtli)
 Vilnotoji mamiliarija (Mammillaria karwinskiana)
 Uolinė mamiliarija (Mammillaria laui)
 Ilgažiedė mamiliarija (Mammillaria longiflora)
 Ilgaspenė mamiliarija (Mammillaria longimamma)
 Gelsvažiedė mamiliarija (Mammillaria macdougalii)
 Stambiaspenė mamiliarija (Mammillaria magnimamma)
 Citrininė mamiliarija (Mammillaria marksiana)
 Smulkiadyglė mamiliarija (Mammillaria meiacantha)
 Juodadyglė mamiliarija (Mammillaria melanocentra)
 Merkadinė mamiliarija (Mammillaria mercadensis)
 Tamsiadyglė mamiliarija (Mammillaria microhelia)
 Vainikuotoji mamiliarija (Mammillaria mystax)
 Antilinė mamiliarija (Mammillaria nivosa)
 Orkuto mamiliarija (Mammillaria orcutii)
 Ežinė mamiliarija (Mammillaria parkinsonii)
 Šukinė mamiliarija (Mammillaria pectinifera)
 Ginkluotoji mamiliarija (Mammillaria perezdelarosae)
 Plunksnotoji mamiliarija (Mammillaria plumosa)
 Potso mamiliarija (Mammillaria pottsii)
 Mažoji mamiliarija (Mammillaria prolifera)
 Laibašerė mamiliarija (Mammillaria rekoi)
 Raudonžiedė mamiliarija (Mammillaria rhodantha)
 Trimitinė mamiliarija (Mammillaria saboae)
 Žvaigždėtoji mamiliarija (Mammillaria schiedeana)
 Švarco mamiliarija (Mammillaria schwarzii)
 Ropinė mamiliarija (Mammillaria sempervivi)
 Šeldono mamiliarija (Mammillaria sheldonii)
 Saulaininė mamiliarija (Mammillaria solisioides)
 Juosvoji mamiliarija (Mammillaria sphacelata)
 Rutulinė mamiliarija (Mammillaria sphaerica)
 Dygioji mamiliarija (Mammillaria spinosissima)
 Medėjančioji mamiliarija (Mammillaria surculosa)
 Terezos mamiliarija (Mammillaria theresae)
 Skraistinė mamiliarija (Mammillaria veluta)
 Vilkokso mamiliarija (Mammillaria wilcoxii)
 Briaunotoji mamiliarija (Mammillaria winterae)
 Zefyrinė mamiliarija (Mammillaria zephyranthoides'')
ir kt.

Kategorija:Kaktusiniai